# Rhwydwaith Cynulleidfa Ffilm BFI (FAN) Cronfa Arddangos Ffilmiau (CAFf): Cefnogi cyrff sydd yn cyflwyn ffilmiau Prydeinig, annibynnol a rhyngwladol i gynulleidfaoedd ar draws Cymru a’r DU

**Rhagor o bobl, Rhagor o Leoedd, Rhagor o Ffilmiau**

## Canllawiau 2022

### Gwybodaeth allweddol yn gryno:

* **Cyfanswm sydd ar gael:** £70,000
* **Cyllid:** hyd at £10k
* **Ceisiadau’n agor:** w/c Dydd Llun 14 Chwefror, 2022
* **Ceisiadau’n cau:** 9am,Dydd Llun 21 Mawrth, 2022
* **Fe fydd ail gylch yn agor yn Ebrill gyda dyddiad cau ceisiadau ar Ddydd Llun 2 Mai 2022**
* **Ffenestr gweithgarwch:** Ebrill 2022 - Rhagfyr 2022 (os bydd eich cynlluniau yn disgyn rhwng Ionawr - Mawrth 2023, cysylltwch â ni)
* **Nod:** Helpu i alymgysylltu cynulleidfaoedd ar gyfer ffilmiau Prydeinig (yn cynnwys Cymreig) a rhyngwladol.
* **Nodwch:** Dylai dyddiad cychwyn eich gweithgaredd fod o fis Ebrill ymlaen er mwyn caniatâu ar gyfer penderfyniadau ariannu. Sylwch y bydd cadarnhad terfynol o gefnogaeth yn amodol ar argaeledd Arian y Loteri.

## Cyflwyniad

Mae Canolfan Ffilm Cymru yn dathlu sinema. Rydym yn cefnogi cyrff sydd yn dangos ffilmiau i gynulleidfaoedd cyhoeddus, o wyliau ffilm, i gymdeithasau a chanolfannau celfyddyd cymysg. Nod y gronfa yma ydy cyflwyno’r gorau o ffilmiau Prydeinig, annibynnol a rhyngwladol i gynulleidfaoedd ar draws Cymru.

Rydym yn rhan o rwydwaith DU gyfan o wyth o ganolfannau a gyllidir gan y Loteri Cenedlaethol drwy Sefydlad Ffilm Prydeinig (BFI). Rydym yn ffurfio’r Rhwydwaith Cynulleidfa Ffilm (FAN) gyda Chapter wedi’i benodi fel y ‘Corff Arweiniol Canolfan Ffilm’ (FHLO) yng Nghymru.

Am enghreifftiau o’n gwaith hyd yn hyn, edrychwch [**uchafbwyntiau Canolfan Ffilm Cymru**](https://canolfanffilmcymru.org/cy/amdanom-ni/)**.**

## Beth ydy’r Gronfa Arddangos Ffilmiau (GAFf)

Nod CAFf ydy cefnogi arddangoswyr ffilmiau annibynnol wrth iddyn nhw ailddechrau rhaglenni datblygu cynulleidfa yn dilyn Covid-19. Rhaid i weithgaredd ateb amcanion craidd FAN:

* Datblygu ac ymgysylltu cynulleidfaoedd ar gyfer ffilmiau Prydeinig, annibynnol a rhyngwladol,
* Creu sector cysylltiedig a hyderus i ddosbarthu ac arddangos ffilmiau Prydeinig, annibynnol a rhyngwladol

Rydym yn chwilio am gynigion gan aelodau’r Ganolfan a fydd yn ein helpu i ateb nodau FAN yn ystod y cyfnod Ebrill 2022 - Rhagfyr 2022. Os bydd eich cynlluniau yn disgyn rhwng Ionawr - Mawrth 2023, cysylltwch â ni.

Mae’r gronfa wedi’i chynllunio i helpu aelodau i ailennyn diddordeb cynulleidfaoedd, sy’n golygu nad cefnogi prosiectau neu sefydliadau newydd yw’r flaenoriaeth, ond rhaglenni allweddol gydol y flwyddyn sy’n cydweithio gyda blaenoriaethau’r Hyb.

Rhaid i gynigion hefyd ddangos sut y byddan nhw’n gweithredu yn ddiogel yn ystod Covid-19 a gellir cyfeirio at [UKCA's Cinemas - keeping workers and customers safe during Covid-19 Guidelines](https://www.cinemauk.org.uk/coronavirus-covid-19/guidance-for-cinemas/).

## Ein blaenoriaethau

Caiff pob cynnig ei asesu yn erbyn y gallu a’r potensial i ddiwallu un neu ragor o amcanion craidd FHW:

### Cynhwysiant

Rhaglenni ystyrlon gydol y flwyddyn sydd yn dathlu amrywiaeth ar y sgrin, yn y gynulleidfa a thu ô i’r camera:

* Arweinyddiaeth amrywiol: Rhaglenni wedi’u harwain gan ac ar gyfer cymunedau lleiafrifol (e.e. cynulleidfa LGBTQIA+, POC Du ac heb fod yn Ddu, grwpiau oedrannus, anghenion amlsynhwyraidd, cynulleidfaoedd anabl, cymdeithasol economaidd isel, gwledig ac wedi’u tanwasanaethu, grwpiau ynysig, ieithoedd lleiafrifol)\*
* Gwaith allgyrraedd neilltuol sydd yn dod â chynulleidfaoedd i’r gofod ffilm.
* Rhaglenni ffilm sydd yn cynrychioli diwylliannau a hunaniaethau amrywiol ar ac oddi ar y sgrin.

### \*mae gennym ddiddordeb arbennig mewn clywed oddi wrth aelodau sydd yn creu rhaglennu hygyrch i gynulledifaoedd gyda namau clyw neu golwg. Cynulleidfaoedd ifanc

Gwella mynediad drwy gydol y flwyddyn i ffilmiau i gynulleidfaoedd ifanc rhwng 16-30 oed,

* Dewisiadau o ffilmiau Prydeinig, annibynnol a rhyngwladol yn rheolaidd ar bris fforddiadwy.
* Anogaethau neu atebion teithio i gynulleidfaoedd ifanc neu deuluoedd mwy ynysig.
* Cyfleoedd i gasglu adborth gan ac adeiladu sgiliau i gynulleidfaoedd ifanc sydd yn gallu ffurfio rhaglenni yn y dyfodol.
* Cynlluniau curadurol ifanc,
* Prosiectau partneriaeth gydag Into Film ar gyfer pobl ifanc 16-19 oed sydd yn creu perthnasoedd cryf rhwng cynulleidfaoedd ifanc a’u lleoliadau lleol.

Lle mae prosiectau yn ymgysylltu â phobl ifanc, bydd angen i sefydliadau ddangos bod nhw’n defnyddio bolisïau amddiffyn priodol.

### Ymgysylltu gyda Chynulleidfaoedd

Denu a chynnal cynulleidfaoedd ar gyfer sinema Prydeinig annibynnol (yn cynnwys Cymreig) a rhyngwladol, gan gynnig profiad diwylliannol dwfn:

* Cyflwyno ffilmiau rhyngwladol neu annibynnol Prydeinig ochr yn ochr â rhaglenni ffilm prif ffrwd, neu raglenni arbenigol trwy gydol y flwyddyn,
* Tymhorau â thema sy'n cyd-fynd ag ymgyrchoedd ymwybyddiaeth cenedlaethol neu ddigwyddiadau diwylliannol ehangach. Mae gennym ddiddordeb arbennig mewn clywed gan aelodau sy’n archwilio [Decade of indigenous languages](https://en.unesco.org/news/upcoming-decade-indigenous-languages-2022-2032-focus-indigenous-language-users-human-rights),
* Ychwanegwyd dulliau marchnata, cysylltiadau cyhoeddus ac allgymorth sy’n profi ffyrdd o ddenu cynulleidfaoedd,
* Defnyddio technolegau digidol, asedau creadigol neu weithgareddau dysgu i hyrwyddo ymgysylltiad cyfoes â ffilm, fel sesiynau Holi ac Ateb byw neu vox pops, neu grwpiau trafod ar ôl y ffilm,
* Casglu data sy'n eich galluogi i ddeall eich cynulleidfaoedd yn well,
* Gwyliau neu rwydweithiau arloesol sydd yn annog modelau darpariaeth cynaliadwy a chynulleidfaoedd yn dychwelyd i sinemau Prydeinig, rhyngwladol ac annibynnol. Gellir hefyd gofyn am gyllid gan [Ffilm Cymru Wales](https://ffilmcymruwales.com/) ar gyfer cyllido gwyliau neu ar gyfer gwyliau o arwyddocad cenedlaethol o [Gronfa Cynulleidfa BFI](https://www.bfi.org.uk/supporting-uk-film/distribution-exhibition-funding/bfi-audience-fund). Gweler hefyd ein [Trosolwg Wyliau](https://canolfanffilmcymru.org/cy/cefnogaeth/gwyliau/) ar gyfer cefndir.
* I ddathlu ffilmiau â chysylltiadau Cymreig, a all gynnwys:
  + Prosiectau sy’n archwilio hunaniaeth Gymreig ar y sgrin,
  + Cynnig llwyfan i dalent Cymreig,
  + Rhaglenni tymor hirach, sy’n dangos ymrwymiad i ddatblygu cynulleidfaoedd ffilm Cymraeg ar draws y flwyddyn, gan gynnwys datganiadau newydd a theitlau hanesyddol, lle bo modd.
  + Marchnata creadigol, siaradwyr gwadd, gweithdai, sgyrsiau, dolenni i ffilmiau treftadaeth a grwpiau trafod,
  + Cyflwyno yn Gymraeg / yn ddwyieithog, gweithio gyda chanolfannau iaith Gymraeg, arbenigwyr a grwpiau gwirfoddol lle bo hynny’n fuddiol i hyrwyddo ffilmiau yn y Gymraeg,
  + Prosiectau cydweithredol sy’n arwain at ddangos ffilmiau Cymreig ar draws mwy o sgriniau, gydag ymgyrchoedd sy’n wynebu’r gynulleidfa,
  + Cynnwys ffilm Gymraeg mewn tymhorau thematig ehangach.

Gweler [Made in Wales](https://filmhubwales.org/en/made-in-wales/) am ragor o fanylion ar sut y gallwn eich cefnogi i gael rhagolwg o'r ffilmiau diweddaraf a chael mynediad i asedau i gyd-fynd â'ch ddangosiadau.

### Treftadaeth

Dathlu ein hunaniaeth cenedlaethol, iaith a diwylliant drwy ffilm.

* Hwyluso rhagor o fynediad i dreftadaeth sgrin gan ganolbwyntio ar gasgliadau cenedlaethol a rhanbarthol, cynyddu gwerthfawrogiad ar gyfer ffilmiau treftadaeth ar draws pob oedran.\*

\* Mae gennym ddiddordeb mewn clywed gan aelodau sydd am gymryd rhan yn [The Story Trails project](https://unboxed2022.uk/storytrails) (rhan o UNBOXED: Creativity in the UK). Bydd o’n digwydd rhwng 1 Gorffennaf a 30 Medi 2022, gan ddefnyddio treftadaeth i archwilio straeon coll neu heb eu hadrodd ond sydd wedi lunio ein cymunedau. Cysylltwch am ragor o wybodaeth.

**Sgiliau**

Gweler ein [Canllawiau Hyfforddi](https://canolfanffilmcymru.org/cy/cefnogaeth/hyfforddi/) i wneud cais am fwrseriaeth sgiliau.

# Safonau Amrywiaeth BFI

Ein nod yw sicrhau bod cynulleidfaoedd sydd yn cael eu effeithio’n anghymesur, fel, POC Du neu POC heb fod yn Ddu, pobl anabl, Byddar a niwroamrywiol yn gallu profi ffilmiau annibynnol ac yn cael eu groesawu i'r sinema.

Rhaid i gynigion allu nodi sut y byddant yn mynd i ddilyn [Safonau Amrywiaeth BFI,](https://www.bfi.org.uk/inclusion-film-industry/bfi-diversity-standards) hyrwyddo cynwysoldeb ymhlith cynulleidfaoedd, ar y sgrin ac yn y gweithlu. Rhoddir blaenoriaeth i gynigion sy'n gwneud hyn mewn ffordd ystyrlon.

Mae’r Safonau yn canolbwynto ar dangynrychiolaeth mewn perthynas ag oedran, ethnigrwydd, rhyw, LGBTQ+, crefydd a chred ([yn ôl Deddf Cydraddodeb 2010](https://www.gov.uk/guidance/equality-act-2010-guidance)) yn ogystal â chefndir cymdeithasol economaidd a lleoliad daearyddol. 

Mae Sinema Cynhwysol wedi lansio canllaw newydd ‘[Datgymalu Anghydraddoldeb Strwythurol yn Eich Sinema](https://inclusivecinema.org/how-to-guides/dismantling-structural-inequality-in-your-cinema/)’ i gefnogi gweithredu.  
  
Mae tîm y Ganolfan ar gael i helpu ymgeiswyr i ddehongli’r Safonau, cysylltwch am ragor o wybodaeth. [Gweler ein henghraifft o arfer gorau yma.](https://filmhubwales.org/wp-content/uploads/2020/11/Diveristy-Standards-example-2020-Optimised.docx)  
  
  
**Meysydd Canolbwyntio Ychwanegol**

### Cynaliadwydd Amgylcheddol

Rydym yn ymrwymedig i leihau effaith amgylcheddol y gwaith a gefnogwn ac rydym yn gofyn i bawb sydd yn derbyn cyllid i wneud yr hyn a allant i gyfrannu at y nod yma.

Fel rhan o’ch cais, gofynnir i chi pa fesurau y gallech eu cymryd i gadw effaith amgylcheddol eich prosiect i’r lleiaf.

Mae rhai enghreifftiau ysbrydoledig o arddangoswyr sydd yn gwneud gwaith yn y maes yma yn cynnwys Scott Cinemas, HOME, Curzon and Depot. Mae gennym hefyd restr o adnoddau ar ein gwefan, yn cynnwys [ICO Greening Your Cinema Toolkit](https://filmhubwales.org/en/ico-green-cinema-toolkit/).

**Ataliad Bwlio, Aflonyddu a Hiliaeth**   
Datblygodd BFI a BAFTA set o egwyddorion a chanllaw goddefiad sero mewn ymgynghoriad gyda chyrff, undebau a chyrff y diwydiant ar draws y diwydiant ffilmiau, teledu a sinemau mewn ymateb i broblemau brys a systematig. [Mae’r dogfennau ar gael yma](https://www.bfi.org.uk/inclusion-film-industry/bullying-harassment-racism-prevention-screen-industries). Gofynnwn i’r holl ymgeiswyr ymgysylltu gyda’r egwyddorion yma drwy, ar y lleiaf, eu darllen a’u rhannu o fewn eich corff.

\*Dydy cynaliadwyedd amgylcheddol a Bwlio, Afloynyddu a Hiliaeth ddim yn feini prawf asesu ffurfiol ond defnyddir yr wybodaeth a ddarparwch i fesur sut y gallwn eich cefnogi ymhellach yn y maes yma a sicrhau arfer gorau ar draws y Rhwydwaith Cynulleidfa Ffilm. Os bydd costau ychwanegol cymhedrol ynghlwm gyda gweithredu arfaethedig gallwch gynnwys y rhain yn eich cyllideb ar gyfer eu hystyried.  
  
Os ydych eisiau codi unrhyw ymholiadau neu bryderon [darllenwch ein proses adborth a chysylltwch gyda ni yma.](https://www.filmhubwales.org/en/about-us/feedback-and-complaints/)

## Pwy sydd yn gallu wneud cais?

Rhaid i chi fod yn aelod Canolfan i fanteisio ar gyfleoedd cyllido Canolfan Ffilm Cymru. I ddod yn aelod, [llanwch ein Ffurflen Gais](https://canolfanffilmcymru.org/cy/ymaelodwch/).

Gall cyrff sydd wedi derbyn cyllid CAFf am 2021/22 wneud ail gais ond rhaid i’r gweithgaredd fod yn wahanol.

## Am faint y gallaf wneud cais?

Gall aelodau ofyn am hyd at £10,000 fesul cynnig.

Cyfartaledd y cyllid ar gyfer CAFf yn 21/22 oedd £3,785 (y lleiaf oedd £216 a’r mwyaf oedd £10,000). Fe fydd angen i geisiadau am symiau mwy allu dangos cyrhaeddiad cynulleidfa amlwg, rhaglen amrywiol ac ni ddylai cyrff fod yn gweithio yn ynysig.  
  
Nid ydym yn gallu cyllido 100% o gostau gweithgaredd. Er nad oes gennym fynediad canran penodedig ar gyfer cyllid cyfatebol, rydym yn disgwyl gweld incwm gwerthiant tocynnau a chefnogaeth partneriaeth arall – boed mewn arian parod, amser gwirfoddoli neu gyfraniadau mewn modd eraill – yn gynwysiedig yn y gyllideb.  
  
Fe fydd dau ddyddiad cau ar gyfer y cynigion terfynol: **9am, Dydd Llun 21 Mawrth, 2022 a 5pm Dydd Llun 2 Mai, 2022.**

Rhaid gorffen eich gweithgaredd erbyn 31 Rhagwyf 2022.Os bydd eich cynlluniau yn disgyn rhwng Ionawr - Mawrth 2023, cysylltwch â ni Argymhellir cyflwyno yn gynnar.  
  
**Defnydd y cyllid**

### Costau cymwys:

* HawLiau a chludiant ffilmiau,

Clirio hawliau a churadu,

* Costau staffio yn benodol i weithgaredd e.e. rheolaeth prosiect neu gostau teithio,
* Llogi lleoliad neu offer
* Marchnata, hysbysebu a Chysylltiadau Cyhoeddus
* Costau digwyddiad e.e. ffioedd siaradwr, talent neu artist,
* Costau gwirfoddolwyr,
* Costau gwerthuso,
* Hygyrchedd – e.e. deunyddiau cefnogi, ffioedd is-deitlo,
* Allgyrraedd e,e, trafnidiaeth i gynulleidfaoedd ynysig,
* Datblygiadau cynulleidfa eriall e.e. gweithdai rhaglenwyr ifanc,
* Gweithgaredd ar-lein fel platfform gwe ffioedd cynnal,
* Costau cyfieithu.

**Dydy’r rhestr yma ddim yn gyflawn a gellir ystyried eitemau eraill.**

**Costau anghymwys:**

* **Premier ffilmiau,**
* **Gwneud ffilmiau:** yn cynnwys costau datblygu, cynhyrchu, dosbarthu neu ieuencid yn gwneud ffilmiau. Efallai yr hoffech edrych ar gyllid cynhyrchu, datblygiad [neu addysg](http://ffilmcymruwales.com/funding-and-training/film-education-project-fund) Canolfan Ffilm Cymru ochr yn ochr gyda [Rhwydwaith BFI](https://ffilmcymruwales.com/funding-and-training/film-development-production).  
    
  Edrychwch ar ein [tudalen gwneuthurwyr ffilmiau/dosbarthwyr](https://canolfanffilmcymru.org/cy/cefnogaeth/gwneuthurwyr-ffilm-dosbarthwyr/) i weld sut y gallwn hyrwyddo ffilmiau sydd wedi eu cwblhau.

### Prosiectau ffilm ysgolion ffurfiol sydd yn digwydd ar dir ysgol, yn cynnwys clybiau ffilmiau. [Cysylltwch gyda Into Film Cymru](https://www.intofilm.org/cymru).

### Cyfalaf ar gyfer offer ffilm newydd neu waith trwsio adeiladau yn cynnws PPE sydd yn angenrheidiol oherwydd Covid 19. Dylid cyfeiro ymholiadau at [Gyngor Celfyddydau Cymru](https://arts.wales/cy), darparwyr loteri eraill fel [Cronfa Gymunedol y Loteri Cenedlaethol](https://www.tnlcommunityfund.org.uk/) neu ymddiriedolaethau neu sefydliadau priodol.

### Sefydlu clwb/cymdeithas ffilm newydd (gallwn gefnogi rhaglennu unwaith mae’n fyw). Mae gwybodaeth ar gael hefyd drwy [Sinema i Bawb](https://cinemaforall.org.uk/). [Rydym hefyd yn cynnig cynllun llogi offer symudol](https://www.filmhubwales.org/en/support/cinema-for-all-equipment-hire/).

### Digwyddiadau ffilm caeedig sydd ddim yn agored i’r cyhoedd, yn cynnwys digwyddiadau ffilm myfyrwyr, arddangosfeydd diwydiant neu ddigwyddiadau heb docynnau lle na ellir adrodd ar niferoedd.

### Rhaglenni lle nad ydy ffilm yn ffurf celfyddyd canolog, fel opera, llenyddiaeth, dawns ar ffilm, neu raglenni cyfan o ddelwedd symud artistiaid.

* **Costau rhedeg cyffredinol** cyrff heb fod yn berthynol i’r gwethgaredd, gweithgaredd sydd eisoes yn cael eu cynnwys mewn trefniadau cyllido cyfredol,
* Rhaglenni sydd yn dyblygu darpariaeth yn yr un ardal
* Oherwydd yr adnoddau cyfyngedig sydd ar gael, ac ymrwyniad FAN i gynaliadwyedd amgylcheddol, ni fydd digwyddiadau Gyrru i Mewn yn cael eu cefnogi drwy’r gronfa yma Fe fydd gweithgaredd ar-lein yn flaenoriaeth dim ond pan fydd yn cyd-fynd gyda gwaith ‘mewn lleoliad’.

# Sut i wneud cais am gyllid

Er mwyn gwneud cais am gyllid gofynnir i chi gyflwyno ffurflen gynnig fer a chyllideb.

Os oes gennych ofynion mynediad sydd yn golygu eich bod angen cymorth wrth wneud cais am gyllid BFI, efallai y gallwch ofyn am gymorth ariannol drwy Gynllun Cymorth Mynediad BFI. [Mae rhagor o wbodaeth ar gael yma](https://www.bfi.org.uk/supporting-uk-film/film-fund/access-support-bfi-film-fund-applicants).

## Meini prawf asesiad:

Caiff eich cynnig ei asesu gan dîm Canolfan Ffilm Cymru. Fe fyddwn yn edrych yn benodol ar:

* **Cymhwyster gweithgarwch:** ydy’r gweithgaredd arfaethedig yn ateb blaenoriaethau a graddfa amser y gronfa,
* **Cyrhaeddiad cynulleidfa:** beth ydy’r targedau cynulleidfa a fydd y gweithgaredd arfaethedig yn eu cyflawni? Fe fydd nawdd y pen yn ystyriaeth. Tra ein bod yn gwerthfawrogi y bydd rhagweld derbyniadau yn anodd yn y cyd-destun cyfredol darparwch amcangyfrifadau os gwelwch yn dda,
* **Effaith:** beth ydy uchelgais diwylliannol y rhaglen arfaethedig? Oes partneriaethau perthnasol i gyflawni’r gweithgaredd yn effeithiol?
* **Profiad sefydliadol:** ydy’r corff yn gallu cyflawni’r gweithgaredd arfaethedig, yn cynnwys darparu marchnata, datblygu cynulleidfa a chynlluniau gwerthuso?
* **Cyllideb:** ydy’r holl gostau rhesymol wedi cael eu hystyried? Ydy’r gyllideb yn cydbwyso ac ydy’r holl gostau yn gymwys? Ydy costau mynediad yn gynwysiedig?
* **Gwaddol:** beth ydy’r cynlluniau tymor hirach i barhau i gyrraedd cynulleidfaoedd?
* **Safonau Amrywiaeth BFI:** ydy’r cynnig yn delio yn glir gyda Safonau Amrywiaeth BFI?

Rhowch enghreifftiau wrth ateb pob cwestiwn yn eich cais, i'n helpu i ddeall sut rydych yn ddilyn y meini prawf.

Noder os gwelwch yn dda ein bod yn disgwyl y bydd y gronfa yma wedi gordanysgrifio ac na fyddwn efallai yn gallu cyllido eich gweithgaredd hyd yn oed os yw’n ateb y meini prawf.

# Penderfyniadau ac Adborth

### Cynigion aflwyddiannus

Os bydd eich cynnig yn aflwyddiannus, byddwn yn cysylltu gyda chi ar e-bost. Dydy bod yn aflwyddiannus ddim yn eich atal chi rhag manteisio ar gyfleoedd y Ganolfan yn y dyfodol.

### Cynigion llwyddiannus

Os ydy eich cynnig yn llwyddiannus, gall y tîm drafod unrhyw newidiadau sydd eu hangen ac efallai eisiau gweld cynllun diwygiedig cyn cadarnhau cyllid. Fe fydd angen i linellau amser gweithgaredd roi ystyriaeth i hyn.

Os nad oes argymhellion neu newidiadau i’w gwneud, fe fyddwch yn derbyn cadarnhad ar e-bost yn nodi telerau ac amodau ynghlwm gyda’r cyllid fel gwybodaeth talu, canllawiau rhoi cydnabyddiath ac adrodd. Fe fydd angen i’r holl weithgaredd a gyllidir gynnal arolwg cynulleida gan ddefnyddio ein templed safonol.

# Cwynion ac Apeliadau

Mae’r penderfyniad cyllido yn derfynol. Bydd ceisiadau’n annorfod yn cael eu gwrthod a gall fod ymgeiswyr yn siomedig gyda’r canlyniad yma. Ni chaiff apeliadau ffurfiol yn erbyn y penderfyniad terfynol eu hystyried oni bai bod gan yr ymgeisydd reswm da i gredu na chadwyd at y weithdrefn ar gyfer prosesu’r cais, neu ei bod wedi ei defnyddio mewn modd oedd yn rhagfarnu canlyniad y cais.

## Camau Nesaf

Os hoffech drafod cynnig potensial gyda FHW cyn y cais, cysylltwch os gwelwch yn dda gyda:

* Lisa Nesbitt, Swyddog Datblygu -

[lisa@filmhubwales.org](mailto:lisa@filmhubwales.org) / 02920 311067

* Hana Lewis, Rheolwraig Strategol y Ganolfan - [hana@filmhubwales.org](mailto:hana@filmhubwales.org) / 02920 353740

# Cyllid arall sydd ar gael

Mae Canolfan Ffilm Cymru yn cynnig cyfleoedd drwy gydol y flwyddyn ar gyfer gweithgaredd arddangos annibynnol yng Nghymru. Rydym yn cynnig dau faes o gyllid ar draws ‘hyfforddiant a sgiliau’ a ‘chynulleidfaoedd’. Gall aelodau wneud cais i’r canlynol:

## Cynulleidfaoedd:

* [Cronfa Arddangos Ffilm (CAFf)](https://canolfanffilmcymru.org/cy/cefnogaeth/gronfa-gaff)
* [Pot cynnig CAFf](https://canolfanffilmcymru.org/cy/cefnogaeth/potiau-cynnig/) (digwyddiadau sengl neu raglenni tymor byr)
* [Gwnaethpwyd yng Nghymru](https://canolfanffilmcymru.org/cy/cefnogaeth/gwnaethpwyd-yng-nghymru/) (dylid gwneud ceisiadau i CAFf)
* [Ffilmiau newydd](https://canolfanffilmcymru.org/cy/cefnogaeth/cefnogaeth-fan-ar-gyfer-cyhoeddiadau-ffilm-newydd/)
* [Rhaglenni Mawr BFI FAN](https://filmhubmidlands.org/major-programmes/)
* [Amseroedd yn Newid (treftadaeth)](https://filmhubnorth.org.uk/fhn/screen-heritage)

**Hyfforddiant:**

* [Bwrseriaethau](https://canolfanffilmcymru.org/cy/cefnogaeth/hyfforddi/)

Rydym hefyd yn cynnig digwyddiadau rhwydweithio, cyrsiau hyfforddi, cymorth marchnata a newyddion diwydiant.

## Dim yn aelod o Ganolfan Ffilm Cymru?

Mae ein haelodaeth am ddim i gyrff cymwys ac mae’n cynnig mynediad i’n hamrediad o gyllid, cefnogaeth a manteision. [Darllenwch ein canllawiau i aelodau ac ymunwch yma.](https://canolfanffilmcymru.org/cy/ymaelodwch/)